L 163/42 Az Európai Unió Hivatalos Lapja 2010.6.30. A BIZOTTSÁG HATÁROZATA (2010. június 28.) a képesítést igazoló bizonyítványok elismerése céljából Algériának a tengerészek oktatása, képzése és képesítése tekintetében történő elismeréséről (az értesítés a C(2010) 4226. számú dokumentummal történt) (2010/363/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a tengerészek képzésének minimumszintjéről szóló, 2008. november 19-i 2008/106/EK európai parlamenti és tanácsi irányelvre (!) és különösen annak 19. cikke (3) bekezdé- sére, tekintettel a ciprusi hatóságok 2005. május 13-i levelére, amelynek tárgya az Algéria által kiállított képesítést igazoló bizonyítványok elismertetése, mivel: (1) — A tagállamok dönthetnek úgy, hogy a harmadik országok által a tengerészek részére kiállított képesítést igazoló bizonyítványokat elismerik, feltéve, ha az -illetékes harmadik országot a Bizottság olyan országként ismeri el, amely teljesíti a Nemzetközi Tengerészeti Szervezetnek (MO) a tengerészek képzéséről, képesítéséről és az őrszolgálat ellátásáról szóló, 1978. évi, módosított nemzetközi egyezményében (STCW-egyezmény) lefekte- tett követelményeket (). 2) — A ciprusi hatóságok kérésére a Bizottság — annak ellen- őrzése céljából, hogy Algéria teljesíti-e az STCW-egyez- ményben meghatározott követelményeket, és hozott-e megfelelő intézkedéseket a képesítési bizonyítványokkal kapcsolatos csalások megakadályozására — felmérte a tengerészeti oktatás, képzés és a képesítési bizonyítvá- nyok kiállításának rendszerét Algériában. Ez a felmérés az Európai Tengerbiztonsági Ügynökség szakértői által 2006 szeptemberében készített tényfeltáró vizsgálat ered- ményeire támaszkodott. (3) — Az STCW-egyezménynek való megfelelés értékelésekor feltárt hiányosságokra vonatkozóan az algériai hatóságok a Bizottság rendelkezésére bocsátották a vonatkozó infor- mációkat és bizonyítékokat arról, hogy ezen kérdések többségét illetően megfelelő és elégséges korrekciós intéz- kedéseket hajtottak végre. (4 — A tengerészek képzésével és a képesítési bizonyítványok kiállítási eljárásával kapcsolatban továbbra is fennálló hiányosságok többnyire a szimulátorok használatára és az algériai képesítést igazoló bizonyítványok elnevezése és az STCW-egyezmény, valamint a hozzá kapcsolódó szabályzat egyes képzési feltételei közötti egyértelmű kapcsolat tekintetében konkrét jogszabályi rendelkezések hiányára vonatkoznak. Az algériai hatóságokat ezért e tekintetben további korrekciós intézkedések végrehajtá- sára kérték fel. Az említett hiányosságok azonban nem indokolják, hogy a tengerészek oktatásával, képzésével és a képesítési bizonyítványok kiállításával kapcsolatos algé- riai rendszereknek az STCW-egyezménnyel való megfele- lősége teljes egészében megkérdőjeleződjék. (5) — A megfelelés értékelésének és az algériai hatóságok által nyújtott információk értékelésének eredményei azt bizo- nyítják, hogy Algéria megfelel az STCW-egyezmény vonatkozó feltételeinek, és megtette a megfelelő intézke- déseket a - képesítési bizonyítványokkal kapcsolatos csalások megakadályozására, ezért indokolt, hogy az Unió Algériát e tekintetben elismerje. (60) —Az e határozatban előírt intézkedések összhangban vannak a tengeri közlekedés biztonságával és a hajókról történő szennyezés megelőzésével foglalkozó bizottság véleményével, ELFOGADTA EZT A HATÁROZATOT: 1. cikk A tengerészek oktatására, képzésére és a képesítési bizonyítvá- nyok kiállítására tekintettel Algériát az általa kiállított képesítést igazoló bizonyítványok elismerése céljából az Unió elismeri. 2. cikk Ennek a határozatnak a tagállamok a címzettjei. 3. cikk Ez a határozat a tagállamokkal való közlésének időpontjában lép hatályba. Kelt Brüsszelben, 2010. június 28-án. a Bizottság részéről Siim KALLAS alelnök () HL L 323., 2008.12.3., 33. o. (6) Az egyezményt a Nemzetközi Tengerészeti Szervezet fogadta el.